“เชสเตอร์” ฉลองครบรอบ 33 ปี จัดชุดคอมโบสุดคุ้ม-รุกเดลิเวอรี่ ตอบโจทย์ยุค New Normal
“เชสเตอร์” ฉลองครบรอบ 33 ปี จัดชุดคอมโบสุดคุ้ม-รุกเดลิเวอรี่ ตอบโจทย์ยุค New Normal
“เชสเตอร์” ฉลองครบรอบ 33 ปี จัดชุดคอมโบสุดคุ้ม-รุกเดลิเวอรี่ ตอบโจทย์ยุค New Normal
2 ก.ย. 2563

นางสาวรุ่งทิพย์ พรหมชาติ รองกรรมการผู้จัดการ บริษัท เชสเตอร์ฟู้ด จำกัด ธุรกิจร้านอาหารฟาสต์ฟู้ด เปิดเผยว่า ตลอดระยะเวลาที่ผ่านมา เชสเตอร์ได้พัฒนาและสร้างสรรค์เมนูอาหารใหม่ๆ ที่สนองตอบไลฟ์สไตล์ผู้บริโภคซึ่งเน้นความสะดวกสบาย รวดเร็ว และใส่ใจสิ่งแวดล้อม ด้วยเมนูไก่ย่างที่มีความโดดเด่นหลากหลายรูปแบบและรสชาติ ล่าสุดออกไก่ย่างรสชาติใหม่ ไก่นิวออร์ลีนชีส อีกขั้นของการผสมผสาน 2 รสชาติไว้อย่างลงตัว และลูกค้าให้การตอบอย่างดีตั้งแต่ออกจำหน่าย ในส่วนเมนูข้าว ที่ครองใจผู้บริโภคทุกเพศทุกวัยมายาวนาน คือ ข้าวไก่กรอบซอสน้ำปลา ข้าวไก่เผ็ดเชสเตอร์ และข้าวอบไก่ย่าง
สำหรับโปรโมชั่น ฉลองครบรอบ 33 ปี เชสเตอร์จัดแคมเปญชุดใหญ่ด้วยคอมโบสุดคุ้มราคา เพียง 199 บาท ปีนี้เพิ่มความพิเศษขึ้นอีกกับชั่วโมงทอง Happy Hour ลดราคาเกินครึ่ง 55% เมนูพิเศษ เฉพาะช่วง 14.00-17.00 และเป็นธรรมเนียมทุกปีของเชสเตอร์ วันที่ 9 กันยายนวันเดียว จะมีเมนูไก่ย่างพร้อมเครื่องดื่มราคาพิเศษ เพียงชุดละ 19 บาทเท่านั้น วันนี้ลูกค้าสามารถสั่งชื้อทั้งหน้าร้าน Take away สั่งเดลิเวอรี่ เพียงโทร 1145 สั่งผ่านหน้าเว็บไซต์ Chesters.co.th และพาร์ทเนอร์ Food Aggregator เพื่อขยายขอบเขตการจัดส่งให้กว้างขวางยิ่งขึ้น ตอบรับวิถีชีวิตของคนรุ่นใหม่อย่างต่อเนื่อง
นอกจากนี้ จากสถานการณ์โควิด-19 ที่ผ่านมา ได้ส่งผลให้ยอดขายในช่องทางเดลิเวอรี่สูงขึ้นกว่า 40% การปรับตัวให้ทันกับสถานการณ์ ประกอบกับมีการจัดโปรโมชั่นพิเศษมากมาย อาทิ เมนูข้าวกล่องใหม่ เรียกว่า Box Set ที่เสิร์ฟเมนูจานหลักและเมนูทานเล่นไว้ในกล่องเดียว เพื่อช่วยลดค่าครองชีพผู้บริโภค ซึ่งได้รับการตอบรับจากลูกค้าเป็นอย่างดี และเติบโตอย่างต่อเนื่อง
“ปีนี้ เชสเตอร์ได้เน้นการขายผ่านช่องทางเดลิเวอรี่มากขึ้น และปรับกลยุทธ์มาทำการตลาดในรูปแบบออนไลน์ มุ่งเน้นพัฒนาระบบการสั่งสินค้าในรูปแบบ E-Commerce สำหรับการซื้อสินค้าในยุคนิวนอร์มอล โดยยังคงมาตรฐานของอาหารที่ร้อน สดใหม่ นอกจากนี้ยังมุ่งมั่นดำเนินธุรกิจควบคู่กับความรับผิดชอบต่อสังคม ร่วมใส่ใจสิ่งแวดล้อม ปรับเปลี่ยนใช้บรรจุภัณฑ์ที่เป็นมิตรกับสิ่งแวดล้อม เช่นบรรจุภัณฑ์พลาสติกประเภท PLA (Polylactic Acid) ที่สามารถย่อยสลายได้ 100%และคงนโยบายใช้จานเซรามิค ช้อน-ส้อมสแตนเลส สำหรับลูกค้าที่นั่งทานในร้าน เพื่อลดการใช้พลาสติกประเภทใช้ครั้งเดียวทิ้ง”  นางสาวรุ่งทิพย์ กล่าว
ทั้งนี้ ร้านเชสเตอร์ทุกสาขา เน้นย้ำความปลอดภัยของผู้บริโภค พร้อมยกระดับมาตรฐานความปลอดภัยสูงสุด คุมเข้มทุกมาตรการด้านสุขอนามัยรับวิถีนิวนอร์มอล โดยตระหนักถึงความสำคัญทั้งด้านความสะอาดและความปลอดภัย เพื่อสร้างความมั่นใจในสินค้าและบริการ